હોસ્પિટલમાં સુરક્ષા માટે હોસ્પિટલ અંદર તેમજ પાર્કિંગથી દુર સીસીટીવી કેમેરા રાખવામાં આવ્યા છે.પરંતુ મહત્વની બાબત એ છે કે,પાર્કિંગ ઝોન પર એક પણ સીસીટીવી કેમેરાની ચાપતી નજર નથી.પરિણામે પાર્કિંગમાંથી વાહનોની ચોરીની અનેક ફરિયાદો પોલીસમાં નોંધાઇ છે.હોસ્પિટલના ટ્રોમા સેન્ટર પર સીસીટીવી મુકવામાં આવ્યા છે.તેમજ પ્રવેશદ્વારની સામે સીસીટીવી મુકવામાં આવ્યા છે.પરંતુ પાર્કિંગ ઝોન પર સતત તીસરી આંખની નજર રહે તે માટે તંત્રએ એક પણ સીસીટીવી કેમેરાની મુખ્ય ગેઇટ પર વ્યવસ્થા કરી નથી.હોસ્પિટલમાં કુલ 160 સીસીટીવી કેમેરા પૈકીના મોટાભાગના વોર્ડમાં વોર્ડમાં તો સીસીટીવી કેમેરા બંધ હાલતમાં જોવા મળી રહ્યા છે.અને તંત્ર દ્વારા રટણ રટવામાં આવી રહ્યું છે કે,પાવર સપ્લાઇના કારણે બંધ છે,છેલ્લા 20 દિવસથી હોસ્પિટલમાં અલગ અલગ વોર્ડમાં કેમેરા બંધ હાલતમાં જોવા મળી રહ્યા છે.છતા પણ રિપેરીંગ કરવા તંત્ર દ્વારા તલાશી લેવામાં નથી આવી રહી.